ཉིད། གང་ཟག་གི་འདོད་ཡོན་གྱི་དྲི་
རོ་སོགས་ལ་འདོད་ཆགས་དང་བྲལ་ཡང་གཟུགས་ལ་འདོད་ཆགས་དང་མ་་་་་
བྲལ་བ། དེ་སྐད་དུ་ཡང་། དབུས་མཐའི་འགྲེལ་བཤད་ལས། ཡང་གཟུགས་ལ་
འདོད་ཆགས་རྒྱས་པར་གྱུར་པ་རྣམས་ལ་གཟུགས་ཀྱི་ཁམས་ཞེས་བཤད་དོ། །
གཟུགས་ཁམས་ལ་དབྱེ་ན། བསམ་གཏན་བཞི་ཡོད་དེ། དེ་ཡང་བསམ་གཏན་
དང་པོར། ཚངས་རིས། ཚངས་པ་མདུན་ན་འདོན་ཚངས་ཆེན་དང་གསུམ་མོ།
བསམ་གཏན་གཉིས་པ་ན་འོད་ཆུང༌། འོད་གསལ་ཚད་མེད་འོད་གསུམ་མོ། །
བསམ་( ༡ ༡ བ) གཏན་གསུམ་པ་ན། དགེ་ཆུང་། དགེ་རྒྱས་ཚད་མེད་དགེ་དང་
གསུམ་མོ། །བསམ་གཏན་བཞི་པ་ན་སྤྲིན་མེད། བསོད་ནམས་སྐྱེས། འབྲས་བུ་
ཆེ་བ། མི་ཚེ་བ། མི་གདུང་གི་ཤིན་ཏུ་མཐོང་བ། གྱ་ནོམ་སྣང་བ། འོག་མིན་
དང་བརྒྱད་དེ། གནས་གཙང་མ་བརྒྱད་དོ། །མདོར་ན་གཟུགས་ཁམས་གནས་
རིགས་བཅུ་བདུན་གནས་གཙང་མ་ལྔར་འཕགས་པ་ཁོ་ན་འབྱུང་ལ་གཞན་་
རྣམས་སུ་སོ་སྐྱེ་དང་འཕགས་པ་གཉིས་ཀ་འབྱུང་ངོ༌། །ཚངས་ཆེན་དུ་འཕགས་
པ་མི་འབྱུང་བར་བཤད་པ་ནི། ཉན་ཐོས་ཀྱི་དབང་དུ་བྱས་པ་ཡིན་ནོ།
-265--

མཁས་གྲུབ་རྗེའི་གསུང་འབུམ།
:
གཟུགས་མེད་ཁམས་ཀྱི་མཚན་ཉིད། གང་ཟག་གི་གཟུགས་ལ་འདོད་ཆགས་
དང་བྲལ་བ། དེ་ཡང་གཟུགས་མེད་པའི་སྐྱེ་མཆེད་ནི་བཞི་སྟེ། ནམ་མཁའ་
མཐའ་ཡས་སྐྱེ་མཆེད། རྣམ་ཤེས་མཐའ་ཡས་སྐྱེ་མཆེད། ཅི་ཡང་མེད་པའི་སྐྱེ་
མཆེད། སྲིད་པའི་རྩེ་མོ། གཟུགས་མེད་ཁམས་ན་གནས་ས་ལ་སོགས་པ་མེད་
ཅིང་། དེ་དག་ཏུ་སྐྱེས་པའི་སེམས་ཅན་རྣམས་ནི། རྒྱུ་སྙོམས་འཇུག་བཞི་གང་
རུང་ལ་བསྟེན་ནས། དེ་དག་གིས་བསྡུས་པའི་ཚོར་བ། འདུ་ཤེས། འདུ་བྱེད་
རྣམས་བཏགས་མིང་གཞིའི་ཕུང་པོའི་གནས་སྐབས་ཡིན་ནོ། །གཉིས་པ་རྟེན་
ཚུལ་བཤད་པ་ལ། . ཉན་ཐོས་རང་རྒྱལ་ཐེག་ཆེན་གྱི་དབང་དུ་བྱས་པ་གསུམ།
དང་པོ་ནི་ཉན་ཐོས་ཀྱི་སྦྱོར་ལམ། དྲོད། རྩེ་བཟོད་པ་རྣམས། སྒྲ་མི་སྙན་མ་
གཏོགས་པའི་གླིང་གསུམ་གྱི་མི་ཁོ་ན་ལ་དང་པོར་སྐྱེ་ཞིང་། སྐྱེས་ཟིན་མངོན་
དུ་བྱས་པ་འདོད་པའི་ལྷ་ལ་ཡོད་ལ། དེ་དག་ལས་གཞན་པའི་འགྲོ་བ་རྣམས་
ལ་མེད་དོ། །ཉན་ཐོས་ཀྱི་སྦྱོར་ལམ་ཆོས་མཆོག །མཐོང་ལམ་གླིང་གསུམ་གྱི་མི་
དང་འདོད་( ༡ ༢ན) པའི་ལྷ་ལ་དང་པོར་སྐྱེ་བ་དང་། གནས་པ་ཡོད་ལ། །དེ་
ལས་གཞན་པ་ལ་མེད་དོ། །ཉན་ཐོས་ཀྱི་སྒོམ་ལམ་ནི་གླིང་གསུམ་གྱི་མི་དང་
འདོད་པའི་ལྷ་ལ་དང་པོར་སྐྱེད་དགོས་ལ། སྐྱེས་ཟིན་མངོན་དུ་བྱས་པ་ནི།
གཟུགས་ཁམས་གཟུགས་མེད་ཁམས་ཀྱི་ལྷ་རྣམས་ལ་ཡོད་དེ། ཉན་ཐོས་མི་
སློབ་ལམ་ནི། ཁམས་གསུམ་གའི་རྟེན་ལ་དང་པོར་སྐྱེད་རུང་ངོ་། །གཉིས་
རང་རྒྱལ་གྱི་དབང་དུ་བྱས་པ་ནི། རང་སངས་རྒྱས་ཀྱི་ལམ་རྣམས་ཡིན་ཏེ།
གླིངགསུམ་གྱི་མི་སྐྱེས་པ་ཁོ་ན་ལ་སྐྱེ་བ་ཡིན་ནོ། །གསུམ་པ་ཐེག་ཆེན་གྱི་དབང་
དུ་བྱས་པ་ནི། ཐེག་ཆེན་གྱི་ཚོགས་ལམ་ནི། སྒྲ་མི་སྙན་པ་མ་གཏོགས་པ་གླིང་
གསུམ་གྱི་མི་དང་། འདོད་པའི་ལྷ་དང་། ཀླུ་དང་། གཟུགས་ཁམས་ཀྱི་ལྷ་
རྣམས་ལ་དང་པོར་སྐྱེ་རུང་ལ། གཟུགས་མེད་ཁམས་ན་མེད་དོ། །དེའི་སྦྱོར་
ལམ་དང་མཐོང་ལམ་ནི། གླིང་གསུམ་གྱི་མི་དང་འདོད་པའི་ལྷ་ཁོ་ན་ལ་དང་
།
:༢༩
- 266

ས་ལམ་གྱི་རྣམ་གཞག་མཁས་པའི་ཡིད་འཕྲོག
པོར་སྐྱེད་དགོས་པར་ཁ་ཅིག་འདོད་ལ། ཁ་ཅིག་གཟུགས་ཁམས་ཀྱི་རྟེན་ལ་
ཡང་དང་པོར་སྐྱེ་བ་ཡོད་དེ་ལམ་ཤེས་སྐྱེ་རུང་ཡོད་པར་བཤད་པའི་ཕྱིར་ཟེར་་
རོ། །གཟུགས་མེད་ཁམས་ན་དང་པོར་སྐྱེ་བ་མེད་དོ། །དེའི་སྒོམ་ལམ་ནི། གླིང་
གསུམ་གྱི་མི་དང་། འདོད་པའི་ལྷ་གཟུགས་ཁམས་དང་། གཟུགས་མེད་ཀྱི་ལྷ་
ཅི་རིགས་པར་དང་པོར་སྐྱེ་སྟེ། ཡུམ་བར་མ་ལས། བྱང་ཆུབ་སེམས་དཔའ་
སེམས་དཔའ་ཆེན་པོ། བསམ་གཏན་བཞི་དང་། གཟུགས་མེད་པའི་སྙོམས་
པར་འཇུག་པ་བཞི་ཐོབ་པ་གང་དང་། ནམ་མཁའ་མཐའ་ཡས་སྐྱེ་མཆེད་ནས།
འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཀྱི་( ༡༢༠) བར་དུ་སྐྱེ་བར་འགྱུར་་
རོ་ཞེས་གསུངས་པའི་ཕྱིར། ཁ་ཅིག་འདོད་ལ། ཁ་ཅིག་གཟུགས་མེད་པའི་
ཁམས་སུ་དང་པོར་སྐྱེ་བ་མིན་ཏེ། ཀུན་ལས་བཏུས་ཀྱི་འགྲེལ་པར། བྱང་ཆུབ་
སེམས་དཔའ་ནི་འདོད་པ་དང་གཟུགས་ན་སྤྱོད་པ་ཡིན་གྱི། གཟུགས་མེད་ན་
སྤྱོད་པ་མིན་ཏེ། སེམས་ཅན་སྨིན་པའི་གནས་མ་ཡིན་པའི་ཕྱིར་རོ། །མཐུའི་
ཁྱད་པར་ཐོབ་པ་དག་ནི་དེར་མི་སྐྱེའོ། །ཞེས་གསུངས་པ་དང་། སྡུད་པར།
བྱང་ཆུབ་སེམས་དཔའ་གཟུགས་མེད་ཁམས་སུ་སྐྱེ་བ་དོན་དུ་གཉེར་བ་མེད་་་་
དོ། །ཞེས་གསུངས་པའི་ཕྱིར་ཟེར་རོ། །བྱང་སེམས་ཀྱི་ལམ་དེ་དག་སྐྱེས་ཟིན་
གནས་པའི་རྟེན་ནི། མཐའ་གཅིག་ཏུ་ངེས་པ་མེད་དོ། །བསམས་བཞིན་དུ་
གཞན་དོན་དུ་སྲིད་པར་སྐྱེ་བ་ཆད་མེད་འཛིན་པའི་ཕྱིར་རོ། །ལོངས་སྤྱོད་
རྫོགས་སྐུ་ནི། གཟུགས་ཁམས་ཀྱི་འོག་མིན་གྱི་རྟེན་ཁོ་ན་ལ་འབྱུང་བར་མདོ་
འགའ་ཞིག་ལས་བཤད་དེ། རྒྱན་སྟུག་པོ་བཀོད་པའི་མདོ་ལས། ཡང་དག་
སངས་རྒྱས་བྱང་ཆུབ་ཏུ། །འཚང་རྒྱ་འོག་མིན་གནས་མཆོག་ཏུ། །སངས་རྒྱས་
མ་གྱུར་འདོད་ཁམས་སུ། །སངས་རྒྱས་མཛད་པ་མི་མཛད་དོ། །ཞེས་གསུངས་
པའི་ཕྱིར། མདོ་འགའ་ཞིག་ལས། གཟུགས་ཁམས་གནས་རིགས་བཅུ་བདུན་
གྱི་གོང་ན་འོག་མིན་མཚོ་ཡོད་པས་དེ་ན་གཟུགས་སྐུ་བཞུགས་པར་བཤད་དེ།
-267-

མཁས་གྲུབ་རྗེའི་གསུང་འབུམ།
གཙང་མའི་གནས་མཆོག་སྤངས་པ་ཡི། །འོག་མིན་གནས་ནི་ཉམས་དགའ་
བར། །ཞེས་སོགས་གསུངས་པའི་ཕྱིར། མཆོག་གི་སྤྲུལ་སྐུ་ནི། འདོད་ཁམས་ཁོ་
ནར་འབྱུང་ལ། སྤྲུལ་སྐུ་གཞན་རྣམས་ལ་ངེས་པ་མེད་དོ། །བཞི་པ་ཇི་སྐད་
བཤད་པའི་ཐེག་པ་གསུམ་གྱི་ལམ་དེ་དག་གིས་རང་རང་གི་བྱང་ཆུབ་མངོན་་་་
དུ་བྱེད་པ་ལ་དུས་( ༡༣ན)ཇི་ཙམ་ཐོགས་བཤད་པ་ནི། ཉན་ཐོས་བུལ་པ་ལ་
ངེས་པ་མེད་ལ། མྱུར་ན་ཚེ་གསུམ་ཉན་ཐོས་ཀྱི་བྱང་ཆུབ་ཐོབ་སྟེ། ཚེ་དང་པོ་
ལ་ཚོགས་ལམ། གཉིས་པ་ལ་སྦྱོར་ལམ། གསུམ་པ་ལ་སྲིད་པ་ཐ་མར་གྱུར་ཏེ།
མཐོང་ལམ། སྒོམ་ལམ། མི་སློབ་ལམ་གསུམ་མངོན་དུ་བྱེད་དོ། · །རང་སངས་
རྒྱས་ལ་རིགས་གསུམ་སྟེ། བསེ་རུ་ལྟ་བུའི་ཚོགས་ཀྱི་བསྡུས་པའི་བསོད་ནམས་
ནི། ཚོགས་བསྐལ་པ་བརྒྱ་ཙམ་དུ་བསགས་ཏེ། སྲིད་པ་ཐ་མའི་དུས་སུ། སློབ་
དཔོན་ལ་མ་བརྟེན་པར་སྦྱོར་ལམ་མཐོང་ལམ་སྒོམ་ལམ་མི་སློབ་ལམ་བ
་བཞི་
སྟན་ཐོག་གཅིག་ཏུ་མངོན་དུ་བྱེད་དེ། །ཚོགས་སྤྱོད་ཆེན་པོ་ནི། བཟོད་པ་
འབྲིང་མན་ཆད་ཀྱིས་བསྡུས་པའི་བསོད་ནམས་ཀྱི་ཚོགས་བསྐལ་པ་བརྒྱའི་་་་་་
སུམ་གཉིས་ཙམ་དུ་བསགས་ཏེ། སྲིད་པ་ཐ་མ་པའི་དུས་སུ་སློབ་དཔོན་ལ་མ་
བརྟེན་པར་སྦྱོར་ལམ་གྱི་རྟོགས་པ་ཕྱི་མ་དང་། མཐོང་ལམ་སྒོམ་ལམ་མི་སློབ་
ལམ། གསུམ་སྐྱེས་ནས་རང་རྒྱལ་གྱི་བྱང་ཆུབ་མངོན་དུ་བྱེད་དོ། །ཚོགས་སྤྱོད་
ཆུང་ངུ་ནི། མཐོང་ལམ་མན་ཆད་ཀྱིས་བསྡུས་པའི་བསོད་ནམས་ཀྱི་ཚོགས་
བསྐལ་པ་བརྒྱའི་གསུམ་ཆ་ཙམ་དུ་བསགས་ཏེ། སྲིད་པ་ཐ་མ་པའི་དུས་སུ་སློབ་
དཔོན་ལ་མ་བརྟེན་པར། རང་རྒྱལ་གྱི་སྒོམ་ལམ་དང་མི་སློབ་ལམ་གཉིས་སྟན་
ཐོག་གཅིག་ཏུ་མངོན་དུ་བྱེད་དོ། །ཐེག་ཆེན་ལྟར་ན། · ཚོགས་ལམ་ནས་ས་
དང་པོའི་བར་ལ་བསྐལ་པ་གྲངས་མེད་དང་པོ། ས་གཉིས་པ་ནས་བདུན་པའི་
བར་ལ་གྲངས་མེད་གཉིས་པ། ས་བརྒྱད་པ་ནས་བཅུ་པའི་བར་ལ་གྲངས་མེད་
གསུམ་པ་སྟེ། དེ་( ༡༣བ) ལྟར་གྲངས་མེད་གསུམ་མམ། ཡང་ན་ཚོགས་ལམ་དུ་
- 268 --

ས་ལམ་གྱི་རྣམ་གཞག་མཁས་པའི་ཡིད་འཕྲོག
གྲངས་མེད་གཅིག །དྲོད་རྩེ་གཉིས་ལ་གྲངས་མེད་གཅིག །ཐེག་ཆེན་གྱི་བཟོད་
མཆོག་གཉིས་ལ་གྲངས་མེད་གཅིག །ས་བཅུ་པོ་ལ་གྲངས་མེད། གསུམ་གསུམ་
སྟེ། བསྐལ་པ་གྲངས་མེད་སུམ་ཅུ་རྩ་གསུམ་དུ་ཚོགས་བསགས་ཏེ། སངས་རྒྱ་
བར་འགྲེལ་ཆེན་ལས་གསལ་བར་བཤད་དོ། །དེ་ལྟར་ཚོགས་བསགས་པའི་
|
དུས་སུ། དབང་པོ་རྣོན་པོས་ནི་མྱུར་ན་གྲངས་མེད་གསུམ་དུ་སུམ་ཅུ་རྩ་གསུམ་
གྱི་རྣམ་མཁྱེན་འགྲུབ་ལ། རྟུལ་པོས་ནི་ངེས་པ་མེད་དོ། །ལྔ་པ་ཞར་ལ་གང་
ཟག་གྱི་དབྱེ་བ་བཤད་པ་ལ། ལམ་དུ་ཞུགས་མ་མྱོང་བའི་གང་ཟག་དང་། ལམ་
དུ་ཞུགས་མྱོང་བའི་གང་ཟག་གཉིས་དང་པོའི་མཚན་ཉིད།
ཐར་ལམ་རང་
རྒྱུད་ལ་སྐྱེ་མ་མྱོང་བའི་སྐྱེས་བུ། གཉིས་པའི་མཚན་ཉིད། ཐར་ལམ་རང་རྒྱུད་
ལ་སྐྱེ་མྱོང་བའི་སྐྱེས་བུ། དེ་ལྟ་དབྱེ་ན། ཉན་ཐོས་ཀྱི་གང་ཟག །རང་རྒྱལ་གྱི་
གང་ཟག །ཐེག་ཆེན་གྱི་གང་ཟག་དང་གསུམ་མོ། །དང་པོའི་མཚན་ཉིད།
རིགས་ཅན་གསུམ་གྱི་ནང་ནས་དབང་པོ་རྟུལ་པོར་འགྱུར་བའི་སྐྱེས་བུ། དེ་ལ་
དབྱེ་ན། ཉན་ཐོས་སོ་སྐྱེ་དང་ཉན་ཐོས་འཕགས་པ་གཉིས། དང་པོའི་མཚན་
རིགས་ཅན་གསུམ་གྱི་ནང་ནས་དབང་པོ་རྟུལ་པོར་གྱུར་པའི་སྐྱེས་བུ་
གང་ཞིག་གང་ཟག་གི་བདག་མེད་མངོན་སུམ་དུ་རྟོགས་པའི་ཤེས་རབ་རྒྱུད་་་་་
ཉིད།
ལ་སྐྱེ་མ་མྱོང་བ། དེ་ལ་དབྱེ་ན། ཉན་ཐོས་ཚོགས་ལམ་པ་དང་སྦྱོར་ལམ་པ་
གཉིས། དང་པོའི་མཚན་ཉིད། ཆོས་མངོན་རྟོགས་རྒྱུད་ལྡན་གྱི་ཉན་ཐོས་ཀྱི་
སྐྱེས་བུ། · གཉིས་པའི་མཚན་ཉིད། དོན་མངོན་རྟོགས་རྒྱུད་ལྡན་གྱི་ཉན་ཐོས་ཀྱི་
སྐྱེས་བུ་ཉན་ཐོས་( ༡ ༤ན)འཕགས་པའི་མཚན་ཉིད། རིགས་ཅན་གསུམ་གྱི་
ནང་ནས་དབང་པོ་རྟུལ་པོར་གྱུར་པའི་སྐྱེས་བུ་གང་ཞིག །གང་ཟག་གི་བདག་
མེད་མངོན་སུམ་དུ་རྟོགས་པའི་ཤེས་རབ་རྒྱུད་ལ་སྐྱེ་མྱོང་བ། དེ་ལ་དབྱེ་ན།
ཉན་ཐོས་མཐོང་ལམ་པ། སྒོམ་ལམ་པ། མི་སློབ་ལམ་པ་དང་གསུམ། དང་
པོའི་མཚན་ཉིད། བདེན་པ་མངོན་རྟོགས་རྒྱུད་ལྡན་གྱི་ཉན་ཐོས་ཀྱི་སྐྱེས་བུ།
-269-

མཁས་གྲུབ་རྗེའི་གསུང་འབུམ།
”
གཉིས་པའི་མཚན་ཉིད། རྗེས་ལ་མངོན་རྟོགས་རྒྱུད་ལྡན་གྱི་ཉན་ཐོས་ཀྱི་སྐྱེས་
བུ། གསུམ་པའི་མཚན་ཉིད། མཐར་ཕྱིན་པའི་མངོན་རྟོགས་རྒྱུད་ལྡན་གྱི་ཉན་
ཐོས་ཀྱི་སྐྱེས་བུ། རང་རྒྱལ་གྱི་གང་ཟག་གི་མཚན་ཉིད། རིགས་ཅན་གསུམ་གྱི་
ནང་ནས་དབང་པོ་འབྲིང་པོར་གྱུར་པའི་སྐྱེས་བུ། དེ་ལ་དབྱེ་ན། : རང་རྒྱལ་
སོ་སྐྱེ་དང་འཕགས་པ་གཉིས། དང་པོའི་མཚན་ཉིད། རིགས་ཅན་གསུམ་
གྱི་ནང་ནས་དབང་པོ་འབྲིང་པོར་གྱུར་པའི་སྐྱེས་བུ་གང་ཞིག་གཟུང་བ་ཆོས་་་
ཀྱི་བདག་མེད་མངོན་སུམ་དུ་རྟོགས་པའི་ཤེས་རབ་རང་རྒྱུད་ལ་སྐྱེ་མ་མྱོང་བ།
དེ་ལ་དབྱེ་ན་རང་རྒྱལ་ཚོགས་ལམ་པ་དང་། “ རང་རྒྱལ་སྦྱོར་ལམ་པ་གཉིས།
དང་པོའི་མཚན་ཉིད། ཆོས་མངོན་རྟོགས་རྒྱུད་ལྡན་གྱི་རང་རྒྱལ་གྱི་སྐྱེས་བུ།
གཉིས་པའི་མཚན་ཉིད་དོན་མངོན་རྟོགས་རྒྱུད་ལྡན་གྱི་རང་རྒྱལ་གྱི་སྐྱེས་བུ།
རང་རྒྱལ་འཕགས་པའི་མཚན་ཉིད་རིགས་ཅན་གསུམ་གྱི་ནང་ནས་དབང་པོ་་
འབྲིང་པོར་གྱུར་པའི་སྐྱེས་བུ་གང་ཞིག །གཟུང་བ་ཆོས་ཀྱིས་བདག་མེད་་་་་
མངོན་སུམ་དུ་རྟོགས་པའི་ཤེས་རབ་རྒྱུད་ལ་སྐྱེ་མྱོང་བ།
,,,
དབྱེ་ན་རང་རྒྱལ་
མཐོང་ལམ་པ་དང༌། སྒོམ་( ༡༤༠) ལམ་པ་དང༌། མི་སློབ་ལམ་པ་དང་གསུམ་
མོ། །དང་པོའི་མཚན་ཉིད། བདེན་པ་མངོན་རྟོགས་རྒྱུད་ལ་ལྡན་པའི་རང་
རྒྱལ་གྱི་སྐྱེས་བུ། གཉིས་པའི་མཚན་ཉིད། རྗེས་ལ་མངོན་རྟོགས་རྒྱུད་ལ་
ལྡན་པའི་རང་རྒྱལ་གྱི་སྐྱེས་བུ། གསུམ་པའི་མཚན་ཉིད་མཐར་ཕྱིན་གྱི་མངོན་
རྟོགས་རྒྱུད་ལ་ལྡན་པའི་རང་རྒྱལ་གྱི་སྐྱེས་བུ། ཐེག་ཆེན་གྱི་གང་ཟག་ལ་དབྱེ་
ན། སོ་སྐྱེ་དང་འཕགས་པ་གཉིས། དང་པོའི་མཚན་ཉིད། རིགས་ཅན་གསུམ་
གྱི་ནང་ནས་དབང་པོ་རྣོན་པོར་གྱུར་པའི་སྐྱེས་བུ་གང་ཞིག །འཛིན་པ་ཆོས་ཀྱི་
བདག་མེད་མངོན་སུམ་དུ་རྟོགས་པའི་ཤེས་རབ་རྒྱུད་ལ་སྐྱེ་མ་མྱོང་བ། དབྱེ་ན།
ཐེག་ཆེན་ཚོགས་ལམ་པ་དང། སྦྱོར་ལམ་པ་
་ལམ་པ་གཉིས། དང་པོའི་མཚན་ཉིད།
ཆོས་མངོན་རྟོགས་རྒྱུད་ལ་ལྡན་པའི་ཐེག་ཆེན་གྱི་སྐྱེས་བུ། དབྱེ་ན། ཐེག་ཆེན་
-270-

ས་ལམ་གྱི་རྣམ་གཞག་
ས་པའི་ཡིད་འཕྲོག
གྱི་ཚོགས་ལམ་ཆེན་པོ་འབྲིང་ཆུང་ངུ་ལ་གནས་པའི་བྱང་སེམས་གསུམ་མོ། །
གཉིས་པའི་མཚན་ཉིད།
དོན་མངོན་རྟོགས་རྒྱུད་ལ་ལྡན་པའི་ཐེག་ཆེན་གྱི་
སྐྱེས་བུ། དབྱེ་ན། ཐེག་ཆེན་སྦྱོར་ལམ་དྲོད་རྩེ་མོ་བཟོད་པ་ཆོས་མཆོག་བཞི་ལ་
གནས་པའི་བྱང་ཆུབ་སེམས་དཔའ་བཞིའོ། །ཐེག་ཆེན་འཕགས་པའི་མཚན་
ཉིད། ཐེག་ཆེན་རིགས་ཅན་གང་ཞིག་འཛིན་པ་ཆོས་ཀྱི་བདག་མེད་མངོན་
སུམ་དུ་རྟོགས་པའི་ཤེས་རབ་རྒྱུད་ལ་སྐྱེ་མྱོང་བ། དབྱེ་ན། ཐེག་ཆེན་མཐོང་
ལམ་པ་སྒོམ་ལམ་པར་མི་སློབ་ལམ་པ་དང་གསུམ་མོ། །དང་པོའི་མཚན་ཉིད།
བདེན་པ་མངོན་རྟོགས་རྒྱུད་ལ་ལྡན་པའི་ཐེག་ཆེན་གྱི་སྐྱེས་བུ། དབྱེ་ན། ཐེག་
ཆེན་གྱི་མཐོང་ལམ་སྡུག་བསྔལ་ལ་ཆོས་བཟོད་ནས་ལམ་ལ་རྗེས་ཤེས་ཀྱི་བར་་་་
བཅུ་( ༡༥ན) དྲུག་ལ་གནས་པའི་བྱང་ཆུབ་སེམས་དཔའ་བཅུ་དྲུག་གོ །གཉིས་
པའི་མཚན་ཉིད། རྗེས་ལ་མངོན་རྟོགས་རྒྱུད་ལ་ལྡན་པའི་ཐེག་ཆེན་གྱི་སྐྱེས་
བུ། དབྱེ་ན། ས་གཉིས་པ་ནས་བཅུ་པའི་བར་དགུ་ལ་གནས་པའི་བྱང་སེམས་
དགུའོ། །གསུམ་པའི་མཚན་ཉིད། མཐར་ཕྱིན་པའི་མངོན་རྟོགས་རྒྱུད་ལ་ལྡན་
པའི་ཐེག་ཆེན་གྱི་སྐྱེས་བུ། དབྱེ་ན། ལོངས་སྤྲུལ་གཉིས། ལམ་དང་གང་
ཟག་འགལ་བས། མཐོང་ལམ་པ་དང་མཐོང་ལམ་གཉིས་མ་ནོར་བར་མཛོད།
མཐོང་ལམ་པ་ཞེས་པ་ནི་གང་ཟག་མཐོང་ལམ་ཞེས་པ་ནི་མ་ཡིན་ནོ། །
ས་ལམ་གྱི་རྣམ་གཞག་ཡིད་འཕྲོག་འདི་ནི། མཁས་པའི་སྐྱེ་བོ་དུ་མས་ཡང་
ཡང་བསྐུལ་བའི་ངོར། ཤཱཀྱའི་དགེ་སློང་དགེ་ལེགས་དཔལ་བཟང་པོས་དབེན་
གནས་རི་བོ་མདངས་ཅན་གྱི་རི་ཁྲོད་དུ་སྦྱར་བའོ།། །།སརྦ་མངྒ་ལཾ། །
་་་
- 271